Το διαμέρισμα βρίσκεται σε πολύ κεντρικό σημείο της Αθήνας και βολεύει για μια βόλτα στο Μοναστηράκι, το Θησείο, την Πλάκα και την Ακρόπολη.Ταβερνάκια υπάρχουν πολλά στα στενά του Ψυρρή και γύρω από την Αρχαία Αγορά, ενώ κοντά είναι επίσης το Γκάζι με τα μπαρ και τις πολιτιστικές εκδηλώσεις. Οσο για ψώνια, η Ερμού με τα δεκάδες καταστήματα απέχει μονάχα δυο βήματα.
Το διαμέρισμα βρισκεται σε παλιό κτήριο (μην ξεχνατε ότι βρίσκεται στην γειτονιά του Ψυρρή) αλλά ο εξοπλισμός του είναι πλήρης με όλες τις ευκολίες για τον επισκέπτη. Η διακόσμηση είναι ευχάριστη με μοντέρνα στοιχεία και ο ιδιοκτήτης του πάντα πρόθυμος να εξυπηρετήσει με όποιο τρόπο μπορεί.
Μειονέκτημα είναι η έλλειψη ασανσέρ αν έχετε πολλές και βαριές αποσκευές. Ωστόσο χρειάζεται να ανέβετε μονάχα μια σκάλα, οπότε δεν το θεωρώ πραγματικό πρόβλημα.
Αρνητικό επίσης είναι το μικρό μπαλκόνι, η έλλειψη κουρτινών και το ηλεκτρικό σύστημα που δεν αντέχει πολλές συσκευές αναμμένες ταυτόχρονα, αν και αυτό θα διορθωθεί σύντομα όπως με ενημέρωσε ο ιδιοκτήτης.
Σε γενικές γραμμές το θεωρώ μια πολύ βολική λύση για διαμονή στο κέντρο της Αθήνας, ειδικά για όσους θέλουν να γνωρίσουν τον γραφικό Ψυρρή, το Μοναστηράκι και τις αρχαιότητες της περιοχής.